open-index/open-wikipedia-markdown huggingface dataset:
Samurai Champloo

**Samurai Champloo** () – 26 serijų japonų anime, režisuotas „Cowboy Bebop“ autoriaus Shinichiro Watanabe ir prodiusuotas studijos „Manglobe“. Serialo veiksmas vystosi Edo laikotarpyje, kuriame veiksmo, nuotykių ir komedijos elementai susimaišo su šiuolaikiniu gatvės stiliumi. Siužete pastebimi tikri XVII-XIX a. Japonijos faktai, realios istorinės asmenybės, bet į siužetą įpinamos ir tokios tam laikmečiui nebūdingos detalės, kaip hiphopas, graffiti, breikas, beisbolas. Anime pavadinimas kilo iš okinavų kalbos žodžio チャンプルー (*chanpurū*), reiškiančio sumaišymą, suliejimą.

Masaru Gotsubo 2004 m. adaptavo „Samurai Champloo“ į manga, kuri pirmiausia buvo išleista žurnale „Shōnen Ace“. 2006 m. balandžio 11 d. buvo išleistas PlayStation 2 konsolei skirtas videožaidimas „Samurai Champloo: Sidetracked,“ sukurtas kompanijos „Bandai“ . Žaidimo siužetas neturi nieko bendro su anime siužetu.

## Siužetas
Fū (jap. 風 *Fuu* 'vėjas') – užsispyrusi penkiolikmetė samurajų palikuonė, patekusi į skurdą. Ją, dirbančią arbatinės padavėja, užpultą magistrato sūnaus su parankiniais, išgelbsti Mugenas (jap. 無限 *Mugen* 'begalybė') iš Riūkiū salyno, kurio kovos stilius panašus į breiko šokį, bei roninas (samurajus, netekęs siuzereno) Džinas (jap. 仁 *Jin* 'geraširdiškumas'). Magistrato sūnus, padegus arbatinę, žūva, o dėl šito neteisingai apkaltinami Fū gelbėtojai. Bet juos, nuteistus mirties bausme, išgelbsti toji pati Fū, už tai paprašiusi padėti jai surasti „samurajų, kuris kvepia saulėgrąžomis“.

## Muzika
Yra išleisti keturi pilni „Samurai Champloo“ muzikos albumai bei du singlai. Albumai:
* ***Masta*** (netaisyklinga anglų kalba, ). Atlieka grupės „Force Of Nature“ ir „Tsutchie“.
* ***Playlist*** (). Visas dainas atlieka „Tsutchie“.
* ***Departure*** (). Atlieka Nujabes, Shing02, Fat Jon ir MINMI. Pirmoji daina albume „Battlecry“ (), kurią atlieka Nujabes bei Shing02 yra anime įžanginė daina, o paskutinė, „Shiki no Uta“ (jap. 四季ノ唄, 'keturių sezonų daina'), – daugumos serijų baigiamoji.
* ***Impression*** (). Dainas atlieka „Force Of Nature“, Nujabes, Fat Jon bei MINMI.

## Serijos
Serijos nuo pirmos iki septynioliktos oficialiai laikomos pirmu sezonu, o nuo aštuonioliktos iki dvidešimt šeštos – antru.

## Nuorodos
*  (anime)
*  (manga)
Logotipas (reikšmės)

**Logotipas**:
* Logotipas (dažnai vad. *logo*) – grafinis prekinio ženklo ar etiketės elementas;
* Logotipas – poligrafijos įmonė Lietuvoje.
Sviestamušė

**Sviestamušė** (kitaip ***sviestmušė, muštuvis, muštokė***) – medinis indas sviestui mušti.

Lietuvoje paplitę tokie muštuviai: visur naudotas cilindrinis, į viršų siaurėjantis, iš šulelių sukaltas muštuvis, uždengiamas dangteliu. Per dangtelio skylę prakišamas kotas su kryžiokėliu apačioje – šis įtaisas kilnojamas aukštyn žemyn, ir taip mušamas sviestas. Taip pat naudoti dėželiniai muštuviai – tai rėmas su statinaite, į kurią įtaisoma rankena su sparneliais viduje: sukant rankeną statinėje sukasi rankena ir plaka sviestą. Pastarojo pobūdžio muštuviai XIX a.–XX a. pr. paplito iš dvarų ir stambių ūkių.

## Šaltiniai

## Nuorodos

* Sviestmušės evoliucija prasidėjo nuo atsitiktinumo *vintazozenklai.lt*
* [Sviestmušė (sviestamušė)](https://www.kaisiadoriumuziejus.lt/enciklopedija/index.php?title=Sviestmu%C5%A1%C4%97_(sviestamu%C5%A1%C4%97)) *kaisiadoriumuziejus.lt*
Variakojis

;Variakojis
* Jonas Variakojis – karininkas, ministras;
* Petras Variakojis (g. 1957) – cirko artistas;
* Petras Variakojis (g. 1892) – agronomas, pramonininkas, visuomenės veikėjas;
* Vilius Variakojis – sportininkas, treneris.
;Variakojytė
* Meda Variakojytė – dailiojo čiuožimo sportininkė.

Pavardė kilusi iš Šiaurės Lietuvos (Papilys, Pabiržė, Nemunėlio Radviliškis, Panevėžys ir kt.). Sudurtinė pavardė *Var-ia-kõjis*. Pirmojo dėmens *var-ia-* kilmė nėra visiškai aiški. Galbūt įtikimiausia jį būtų sieti su žodžiu *[[varis|vãris]]*. Antrasis dėmuo -*kojis* yra iš .

## Šaltiniai
Koliupė

**Koliupė** – kaimas Kėdainių rajono savivaldybėje, 1 km į rytus nuo Vilainių, prie  plento ir Juodkiškių tvenkinio. Pro kaimą prateka Koliupės upelis. Yra skraidymo mokykla.

## Gyventojai

## Šaltiniai
Konskovolia

**Konskovolia** () – kaimas pietryčių Lenkijoje (Liublino vaivadija) netoli Liublino.

Įkurtas prieš 1392 m., vadintas *Vitovskavolia*.

Nuo 1532 m. birželio 8 d. iki 1870 m. turėjo miesto teises ir statusą. II pasaulinio karo metu vokiečiai pastatė koncentracijos lagerį.

## Nuorodos
* Koskovolios tinklalapis
Spinta

**Spinta** – baldas indams ar drabužiams laikyti. Pasiturintys valstiečiai turėjo spintų jau XVIII a. pab. Jos ypač paplito nuo XX a. pradžios. Pačios seniausios lietuviškos spintos buvo vieneriomis durimis, nuo XIX a. pab. paplito dvejomis, o nuo XX a. – trimis durimis. Senosios spintos buvo be stalčių, o nuo XIX a. pab. ėmė plisti su stalčiais. Spintos buvo puošiamos drožtais reljefiniais ir augalinių, gyvūninių motyvų ornamentais, tapytais rudame, žaliame, mėlyname fone. Spintos viršuje būdavo profiliuotas karnizas.

## Literatūra
* A. Andriuškevičius. Lietuvos valstiečių baldų rūšys ir tipai XIX a. – XX a. I-oje pusėje. – V., 1973, p.&nbsp;119-131, 159–164.
Jasaitis

**Jasaitis** − lietuviška vyriškos giminės pavardė.

Šios pavardės moteriškosios giminės formos yra: **Jasaitienė** (ištekėjusi moteris) ir **Jasaitytė** (mergautinė pavardė).

Pavardę turi šie garsesni asmenys:

;Jasaitis
* Antanas Jasaitis – biochemikas, bioenergetikas, habilituotas biomedicinos mokslų daktaras;
* Arūnas Jasaitis – gydytojas, politikas;
* Darius Jasaitis – politikas;
* Domas Jasaitis – gydytojas, visuomenės veikėjas;
* Edvinas Jasaitis – futbolo žaidėjas;
* Gintaras Jasaitis – teisininkas, prokuroras;
* Juozas Jasaitis – literatūrologas;
* Karolis Jasaitis – futbolo žaidėjas;
* Mykolas Jasaitis – krepšinio žaidėjas;
* Romualdas Jasaitis – politikas;
* Simas Jasaitis – krepšinio žaidėjas;
* Viktoras Jasaitis  – Lietuvos chemikas ir visuomenės veikėjas.

;Jasaitienė
* Sofija Jasaitienė – agronomė, JAV lietuvių visuomenės veikėja.

;Jasaitytė
* Justina Jasaitytė – operos dainininkė.

Pavardė dažna visoje Lietuvoje, ypač, Suvalkijoje, Vidurio Lietuvoje. Kilusi iš slaviško trumpinio krikšto vardui *Jonas* – , .

## Šaltiniai
Linkevičius

;Linkevičius
* Algirdas Linkevičius – krepšininkas;
* Jonas Linkevičius – literatūros tyrinėtojas;
* Kazimieras Linkevičius – pedagogas, chorvedys;
* Linas Antanas Linkevičius – politikas;
* Petras Linkevičius – teisininkas, visuomenės veikėjas.

;Linkevičienė
* Sandra Linkevičienė (Valužytė) – krepšininkė.

;Linkevičiūtė
* Danutė Linkevičiūtė-Šmydek – tiflopedagogė, masažuotoja, paralimpietė (lengvaatletė).

Dažna pavardė, ypač Kaune, Aukštaitijoje. Gali būti suslavinta iš pavardės *[[Linkus|Li̇̀nkus]]* ar panašios. *Linkevitz* minima kaip žydiška pavardė.

## Šaltiniai
Kirstynės (senovė)

**Kirstynės** ( ar *mêlée*) – masinių kautynių rūšis, kai pėsti ar raiti kovotojai kaunasi šaltais ginklais (kirstynių ginklais) – kalavijais, kirviais, ietimis, buožėmis, durklais, kovos kūjais ir pan.

Šaunamieji ginklai (lankai, arbaletai, svaidyklės) paprastai tokiose kautynėse nenaudojami, kadangi šaulys šaunamuoju ginklu negali apsiginti nuo smūgio kalaviju ar panašiu ginklu. O jei bandytų, pvz., lanku nukreipti kalavijo smūgį, lankas ar jo templė būtų perkirstas, ir šaudymas pasibaigtų. Išimtis – kompiuteriniai vaidmenų žaidimai, kur egzistuoja tokios netikroviškos kautynės, kur, tarkime, lankininkas lanku atremia kalavijais ginkluotų priešininkų atakas ir čia pat į juos šaudo.

Svaidomieji ginklai (durklai, akstys, svaidomieji kirviai) kirstynėse naudojami ribotai, kadangi karys paprastai tokių ginklų turi nedaug, ir jie netrukus pasibaigia. Tokie svaidomieji ginklai kaip akstys, piliumai, franciskos ir pan. paprastai būdavo naudojami pačioje kirstynių pradžioje, kai priešininkai artėja ir reikia eliminuoti kuo daugiau priešų, su kuriais netrukus teks kapotis.

Anglų kalboje žodžiu *melee* paprastai aprašo netvarkingas kirstynes, kai rikiuotės susimaišo ir tenka kautis su priešais, kurie atsiduria greta. Dviejų falangų susirėmimą angliškai žodžiu *melee* nevadina.

Realiuose mūšiuose, kuriuose kaudavosi didesnės kariaunos ar kariuomenės, kirstynės neretai vykdavo židiniais – vienose vietose kirstynės, netoliese karių grupės atlieka manevrus (apeidinėja priešą iš užnugario ir pan.), šaulių grupės apšaudo prieš grupes ir kt.

## Kirstynės turnyruose

Viduramžių turnyruose viena iš rungčių dažnai buvo pėsčių ar raitų riterių kirstynės (). Jose kaudavosi pasidaliję į dvi puses arba kartais – visi su visais. Tokie turnyrai buvo populiarūs XII–XIII a. Raitų riterių, ginkluotų ietimis, dvikovos ( ar *tilting*) atsirado ir išpopuliarėjo vėliau. Turnyrų kirstynės ilgai išlaikė populiarumą.

Pradžioje turnyrų kirstynėse kaudavosi aštriais koviniais ginklais, tad jos būdavo ne mažiau pavojingos, kaip karo kirstynės. Kovotojams įsikarščiavus, žuvusių būdavo nemažai, nepaisant to draudusias turnyrų taisykles. Todėl katalikų bažnyčia neretai drausdavo su apeigomis laidoti turnyrų kirstynėse žuvusius kovotojus, kadangi jie žuvo savo malonumui užsiimdami smurtu.
Kirstynės (dabartis)

**Kirstynės** (; , *рукопашный бой*) – artimos kautynės, kuriose pramaišiui naudojami šaltieji ginklai (durtuvai, peiliai, kastuvėliai, šautuvų buožės ir pan.), neginkluotos kovos būdai (imtys, spyriai, smaugimai), artimo mūšio šaunamieji ginklai (pistoletai, pistoletai kulkosvaidžiai ir pan.).

Šiai laikais kirstynės būna, kai atakos ar netikėto susidūrimo (pvz., mieste ar miške, apkasuose, įtvirtinimuose, žvalgyboje, naktį) metu su priešu suartėjama tiek, kad keisti iššaudytas dėtuves nebėra laiko.
Kirstynių sėkmę lemia:
* ginkluotė – tinkamų ginklų (peiliai, durklai, kastuvėliai, durtuvai ir pan.) turėjimas.
* fiziniai veiksniai – karių fizinis pasirengimas (jėga, greitis, judesių koordinacija), įgūdžiai kautis artimo mūšio ginklais, imtynių ar kitų kovos menų įgūdžiai.
* psichologiniai veiksniai – narsa, ryžtas, įnirtingumas, karių tarpusavio pagalba.

Daugelyje kariuomenių kirstynių mokoma kaip specialios disciplinos.
Ciudad Oculta

***Ciudad Oculta*** (iš isp. k. „Paslėptasis miestas“), oficialiai vadinamas ***Villa 15*** – neformalus Argentinos sostinės Buenos Airių kvartalas, esantis miesto pietvakariuose. Čia gyvena ~16 tūkst. gyv. *Ciudad Oculta* yra *[[villa miseria]]* (lūšnynas), viena pavojingiausių miesto vietų. 60 % teritorijos gyventojų sudaro argentiniečiai, 40 % – paragvajiečiai ir bolivijiečiai.

Pavadinimas *Ciudad Oculta* atsirado 1978 m. pasaulio futbolo čempionato, kuris vyko Argentinoje, metu. Karinė chunta, vadovaujama Chorchės Videlos, organizavo sienos statybą, kad paslėptų miesto lūšnynus nuo atvykėlių akių.
Teroras (ugnikalnis)

**Teroras** – didelis vulkaninio skydo formos ugnikalnis, esantis rytinėje Roso salos dalyje (Antarktida). Skydo pakraštyje gausu cilindro ir kupolo formos vulkanų, kurie dažniausiai padengti sniegu ir ledu. Teroras yra antras pagal dydį (3230 m aukščio) Roso saloje. Jį nustelbia 30 km į vakarus esantis kaimyninis ugnikalnis Erebusas. Ugnikalnis Teroro pavadinimą gavo 1841 m. pagal britų tyrėjo sero Džeimso Klarko Roso (*James Clark Ross*) antrojo laivo pavadinimą „HMS Terror“.

Ugnikalnio viršūnė nėra tyrinėta, bet žemiau esančios uolienos tyrinėtos ir nustatyta kad jų amžius nuo 0,82 iki 1,75 mln. metų ir nuo to laiko ugnikalnis nerodo jokių aktyvumo ženklų.

1959 m. į 3230 m aukščio ugnikalnį užkopė naujazelandiečių ekspedicija.

## Šaltiniai
Komila

**Komila** () – miestas rytiniame Bangladeše, į pietus nuo Gumti upės (Meghnos intakas). Automobilių keliai ir geležinkelis iki Dakos ir Čitagongo. Išvystyta kailių, odų, džiuto, medienos, vilnos pramonė, yra šiluminė jėgainė, degtukų fabrikas. Apdirbamos nendrės, iš bambukų gaminami krepšiai, audžiami vilnos gaminiai. Komilos apylinkėse yra virš 400 vandens rezervuarų.

Mieste yra biblioteka, pedagogikos kolegija, keletas valstybinių kolegijų (tarp jų ir žemės ūkio, susijusi su Čitagongo universitetu). Aplink miestą yra aliuvinės lygumos, daug upių, kurios lietų sezonu patvinsta. Auginami ryžiai, džiutas, alyvmedžiai, pipirai, kitos daržovės, taip pat arbata, vilna.

## Istorija

Iki 1733 m. vietovė priklausė Kalnų Tiperos kunigaikštystei, vėliau atiteko mogolams. 1765 m. perėmė Britų Rytų Indijos kompanija.

## Šaltiniai
Karapolis

**Karapoliu** vadinami kaimai:

* Tauragės rajone;
* Trakų rajone.

**Karapoliu** vadinama upė:

* Tauragės rajone.
Jonas Totoraitis

**Jonas Totoraitis** (1872 m. gruodžio 24 d. Bliuviškiuose, Griškabūdžio valsčius – 1941 m. birželio 21 d. ten pat) – Lietuvos kunigas, istorikas, visuomenės veikėjas.

## Biografija
1890–1895 m. mokėsi Seinų kunigų seminarijoje. Ypač domėjosi istorija, daug skaitė istorinių veikalų. 1895–1899 m. Daukšių vikaras. Platino spaudą, laikraščius, po spaudos draudimo panaikinimo organizavo parapijos bibliotekėlę.

1899–1904 m., pasitobulinęs prancūzų ir vokiečių kalbų žinias ir gavęs vyskupo Antano Baranausko leidimą, studijavo Fribūro universitete. Ten gavo filosofijos daktaro laipsnį, apgynęs disertaciją vokiečių kalba „Lietuviai karaliaus Mindaugo laikais“ (1905).

Grįžęs į Lietuvą tęsė sielovados darbą ir istorinius tyrinėjimus bei aktyviai prisidėjo prie krašto išlaisvinimo. Seinuose dirbo „Šaltinio“ redakcijoje, vėl buvo Šunskų vikaras. 1910 m. slapta įstojo į marijonų vienuoliją. Nuo 1911 m. Seinų kunigų seminarijoje pradėjo eiti dvasios tėvo pareigas.

1923–1937 m. Kauno Vytauto Didžiojo universiteto Teologijos-filosofijos fakulteto profesorius, dėstė istorijos dalykus. Buvo Marijampolės marijonų gimnazijos steigėjas ir direktorius, rašė istorijos vadovėlius. Mirė 1941 m. Bliuviškiuose, buvo palaidotas Griškabūdžio kapinėse, o 1943 m. perlaidotas Marijampolės senosiose kapinėse.

Jo vardu pavadinta Marijampolės Jono Totoraičio progimnazija.

## Kūryba
Žymiajame veikale, kuris lig šiol tebėra plačiausias ir giliausias Lietuvos Užnemunės praeities tyrinėjimas – „Sūduvos Suvalkijos istorija“, naudojosi ne tik paskelbtais istorijos šaltiniais, bet ir surado naujų, iki tol nežinomų. Autorius konsultavosi su to meto žymiausiais jaunais istorijos tyrinėtojais – Konstantinu Jablonskiu, Zenonu Ivinskiu, Adolfu Šapoka ir kt.

Ši vertinga knyga jau seniai buvo tapusi retenybe, todėl, atkūrus Lietuvos Nepriklausomybę, 2003 m. išleista pakartotinai. Jos antrosios dalies rankraščiai iki šiol nerasti.

## Šaltiniai
Karalinavas

**Karalinavu** vadinami kaimai:

* Druskininkų savivaldybėje;
* Švenčionių rajone:
** Magūnų seniūnijoje;
** Strūnaičio seniūnijoje.
Silhetas

**Silhetas** () – miestas šiaurės rytų Bangladeše, *Surma* upės dešiniajame krante. 326,4 tūkst. gyventojų (2007). Geležinkelis į Komilą, keliai į Asamą ir Meghalają (Indija), lėktuvai į Daką. Žemės ūkio pramonė: nendrių apdirbimas, arbatos, degtukų, augalinio aliejaus gamyba; kilimų audimas. Į pietryčius nuo miesto esančios arbatos plantacijos tiekia didžiausią dalį šalies arbatos.

Yra medicinos kolegija, keletas Čitagongo universiteto filialų. Šacho *Jalal* mečetė, keleto islamo šventųjų kapai.

## Istorija

Anksčiau miestas vadinosi *Srihatta*. XIV amžiuje buvo radžos *Gaur Gobind* sostinė, vėliau buvo musulmonų centras.

## Šaltiniai
Valdis Zatlers

**Valdis Zatleris** (, g. 1955 m. kovo 22 d. Rygoje) – 7-tasis Latvijos prezidentas nuo 2007 m. liepos 8 d. iki 2011 m. liepos 8 d.

Išrinktas Latvijos Saeimos 2007 m. gegužės 31 d., surinkęs 58 balsus (jo konkurentas Aivars Endziņš gavo 38 balsus). Iki išrinkimo Prezidentu dirbo gydytoju-traumatologu (ortopedu).

Vedęs savo vienmetę Lilitą Zatlerę (*Lilita Zatlere*), turi 3 vaikus.

## Biografija

### Išsilavinimas
1979 m. baigė Rygos medicinos institutą. 1990–1991 m. 6 mėn. stažavosi Jeilio universitete bei Sirakjuso universitete JAV.

### Profesinė karjera
Baigęs Rygos medicinos institutą , 1979–1985 m. dirbo traumatologijos ortopedu Rygos 2-ojoje ligoninėje, 1985–1994 m. traumatologijos skyriaus vedėjas. Nuo 1994 m. dirbo Latvijos traumatologijos ir ortopedijos klinikos vyriausiuoju gydytoju.
Dalyvavo likviduojant Černobylio AE avarijos padarinius. 2002 m. buvo atvykęs į Klaipėdos ir Plungės ligonines pasidalinti patirtimi.

Buvo kritikuojamas dėl to, kad ėmė iš pacientų pinigus, tačiau jo šalininkai teigė, kad neoficialios pacientų dovanos medikams Latvijoje yra įprastas dalykas, todėl tai nereiškia, kad jis, V. Zatleris, korumpuotas.

Nuo 2005 m. dėstė universitete. Dalyvavo Ortopedijos ir traumatologijos vystymo fondo veikloje, vienas iš Latvijos gydytojų sąjungos (*Latvijas ārstu biedrība*) įkūrimo iniciatorių.
Apdovanotas Trijų žvaigždžių ketvirtojo laipsnio ordinu (Karininko kryžius).

### Konfliktas su ministru
2003 m. vasario mėn. tuometinis Latvijos Sveikatos apsaugos ministras Aris Auderas inicijavo baudžiamąją bylą dėl tariamo piktnaudžiavimo perkant įrangą ligoninėje, kuriai vadovavo V. Zatleris. Tyrimo laikotarpiu jis buvo nušalintas nuo pareigų. Latvijos spaudos nuomone, tai buvo V. Zatlerio ir A. Audero konflikto išdava (A. Auderas buvo Stuburo chirurgijos centro direktorius V. Zatlerio vadovaujamoje ligoninėje, vertėsi ir privačia praktika, reikalavo iš pacientų pinigų už operacijas, apmokėtas iš valstybės biudžeto). Jau 2003 m. kovo mėn. V. Zatleris grąžintas į pareigas; tyrimas paneigė kaltinimus. O buvęs ministras A. Auderas 2006 m. nuteistas už sukčiavimą stambiu mastu ir nubaustas 150-ties minimalių atlyginimų bauda konfiskuojant turtą.

### Politinė karjera
2007 m. gegužės 22 d. Latvijos Seimo keturių dešiniųjų politinių partijų koalicijos Valdis Zatleris buvo iškeltas kandidatu į prezidentus. Gegužės 31 d. per slaptą balsavimą, kuriame dalyvavo 98 iš 100 parlamentarų, jis gavo 58 balsus ir aplenkė savo varžovą – buvusį Konstitucinio Teismo teisėją Aivarą Endzinį. Liepos 8 d. įvyko jo inauguracija. Tuo metu V. Zatleris nepriklausė jokiai politinei partijai, tačiau 1998 m. buvo dalyvavęs „Žmonių partijos“ paskelbtame manifeste.

V. Zatleris buvo kritikuojamas už tai, kad neturi jokios politinės patirties. Kai valdančioji koalicija oficialiai iškėlė V. Zatlerį kandidatu į prezidentus, jis apskritai nebuvo susijęs su politika.

2011 m. liepą įkūrė Reformų partiją.

## Asmenybė
Mėgsta gaminti maistą; skulptūras ir muziką.

## Šaltiniai

|-
Viešvilės gamtinis rezervatas

**Viešvilės rezervatas** – valstybinis rezervatas vakarinėje Lietuvoje, į šiaurę nuo Viešvilės; direkcija Eičiuose. Plotas 3216 ha, rezervatą supa 2459 ha buferinės apsaugos zona. Įsteigtas 1991 m. siekiant išsaugoti gamtiniu požiūriu labai vertingą, natūralią Viešvilės upelio baseino ekosistemą. 1993 m. paskelbtas tarptautinės svarbos pelke.

## Gamtos vertybės
Rezervatui priklauso Artosios ir Gličio pelkės bei jas supanti Karšuvos girios dalis. Įspūdingiausia yra 1072 ha ploto Artosios, dar vadinamos Didžiąja plyne, pelkė. Jos šiaurinėje dalyje telkšo seklus Buveinių ežerėlis, kuriame prasideda 15 km ilgio Viešvilės upelis. Pelkėtas upelio aukštupys pasižymi labai savita augalų bendrijų mozaika. Ryški upelio vaga atsiranda tik įsiliejus Ištakos upeliui, atitekėjusiam per įspūdingus juodalksnynus. Vidurupyje Viešvilės slėnis kerta kopas, upelį maitina gausūs šaltiniai. Šaltiniuotame slėnyje nemaža juodalksnynų, išlikusios ir nedidelės pievutės. Rytinėje rezervato dalyje yra dar viena didesnė Gličio aukštapelkė su 19 ha Gličio ežeru.

Pelkę supančiuose miškuose vyrauja gailiniai pušynai (aukštapelkėse), viksviniai ir nemoraliniai juodalksnynai bei beržynai (žemapelkėse), o vakarinėje dalyje auga šiek tiek eglynų. Rezervate gyvena lūšys, vilkai, ūdros. Viešvilės rezervatas yra viena gausiausių gervių peryklų Lietuvoje, nusileidžianti nebent Čepkeliams, čia nemažai ir kitų retų paukščių rūšių, turtingas augalų ir vabzdžių pasaulis.

## Šaltiniai

## Literatūra
* Viešvilės gamtinis rezervatas: fotoalbumas (sud. Algis Butleris, Vytautas Knyva). – Vilnius: Gamtos pasaulis, 2010. – 47 p.: iliustr. – ISBN 978-9986-963-30-1

## Nuorodos
* Rezervato svetainė
Neoliberalizmas

**Neoliberalizmas** – intelektualinė ir politinė ideologija, siekianti ekonomikos vystymosi ir politinio suverenumo taikant ekonominio liberalizmo principus. Skirtingai nuo ankstyvojo liberalizmo, jis neneigia valstybinės rinkos reguliacijos, biudžetinių lėšų svarbos, tačiau save priešpastato socialiai orientuotos rinkos ideologijai. Judėjimas kartais apibūdinamas kaip bandymas grįžti prie XVIII a. ir XIX a. klasikinio liberalizmo ekonominės politikos.

## Principai
Neoliberalizmo požiūriu ekonominė laisvė yra politinės laisvės pagrindas: ekonominė galia, atskirta nuo vyriausybės politinės galios ir priklausanti privatiems asmenims, apsaugo piliečius nuo vyriausybės kišimosi į jų privatų gyvenimą. Socialinė nelygybė yra ekonomiškai naudinga, nes skatina konkurenciją. Neoliberalai kritikuoja didelio masto viešąjį ūkio sektorių, didelius progresinius mokesčius ir biurokratizmą – esą tai stabdo ūkinę ir visuomeninę pažangą, dėl to siekiant ekonominio efektyvumo reikia privatizuoti nepelningai veikiančias valstybines įmones, atsisakyti darbo ir finansų rinkų reguliavimo, mažinti mokesčių naštą ir profsąjungų įtaką. Pasak neoliberalizmo ideologų, valstybė turėtų vykdyti ekonominę veiklą tik tose ūkio šakose, kurių plėtra nėra suinteresuotas privatus kapitalas (pvz., švietimas, sveikatos apsauga, transporto ir visuomeninė infrastruktūra, teisėsauga). Tikima, kad sumažinus valstybės išlaidas socialinei apsaugai, ginklavimuisi, biurokratiniam aparatui išlaikyti, subsidijoms teikti sumažės biudžeto deficitas ir infliacija, ekonomika stabiliai funkcionuos visiško užimtumo sąlygomis.

Neoliberalizmo siekis – vartotojiškos visuomenės sukūrimas. Kadangi šalių viduje konkurencija dažnai gali būti maža, privalu atverti rinkas. Pasaulinėje rinkoje žmonės ir valstybės dalyvauja kaip verslininkai, bet optimalų rinkos mechanizmo veikimą riboja valstybių protekcionizmo politika, tarptautinės prekybos, investicijų ir migracijos kliūtys. Neoliberalizmas kovoja prieš bet kokius ribojimus, trukdančius nevaržomam kapitalo, darbo, prekių ir paslaugų judėjimui, skatina globalizaciją.

Neoliberalizmo šalininkai siūlo visiškai atsisakyti muitų, eksporto subsidijų ir kt. tarpt. prekybos apribojimų, pereiti prie slankių valiutų kursų sistemos, leisti visų šalių gyventojams laisvai keliauti ir dirbti be vizų visame pasaulyje. Siekiama, kad tarptautinės organizacijos ir verslo struktūros turėtų kuo didesnę įtaką, nes esą globalines ekonomines problemas jos sprendžia geriau nei nacionalinės vyriausybės.

## Neoliberalizmo atstovai
Vieni ryškiausių neoliberalizmo atstovų priklausė taip vadinamai Čikagos mokyklai, kurios žinomiausia figūra – Miltonas Friedmanas. Neoliberalizmas kaip ideologija patyrė stiprų smūgį kilus 2008–2009 m. pasaulio ekonominei krizei, kadangi nesugebėjo sukurti stabilios rinkos modelio, kuriai būtinas mokestinis, taip pat monetarinės politikos reguliavimas bei kylančių kainų „burbulų“ kontrolė, kaip ir efektyvi kova su nedarbu: ES šalyse pasiekusiu apie 10 %.

## Šaltiniai
Sangajus

**Sangajus** () – aktyvus stratovulkanas pietryčių Ekvadore. Tai labiausiai aktyvus vulkanas šioje šalyje (aukštis 5230 m) ir nuo 1976 m. pasižymi savo sprogimais, bei vulkaninių pelenų išmetimu per vulkano stemplę. Ugnikalnis patenka į Sangajaus nacionalinio parko teritoriją (įtrauktas į UNESCO pasaulio paveldą).

## Nuorodos
* Ugnikalnių duomenų bazė
Valdas Merkevičius

**Valdas Merkevičius** (g. 1949 m. lapkričio 20 d. Kalvarijoje) – Lietuvos ir Kazlų Rūdos savivaldybės politinis bei visuomenės veikėjas.

## Biografija
1967 m. baigė Kalvarijos vidurinę mokyklą. 1975 m. baigė Kauno politechnikos institutą, medienos apdirbimo inžinierius.

1976–1979 m. Jūrės klijuotų konstrukcijų gamyklos cecho viršininkas, 1979–1985 m. Kazlų Rūdos BMDK cecho viršininkas, 1986–1990 m. Kazlų Rūdos specialiosios internatinės mokyklos mokytojas. 1995–2000 m. UAB „Girių Bizonas“ cecho viršininkas, 2000–2003 m. Kazlų Rūdos savivaldybės Kazlų Rūdos seniūnas, 2003 m. UAB „Statranga“ baldų gamybos vadovas, nuo 2007 m. Kazlų Rūdos savivaldybės mero pavaduotojas, nuo 2008 m. rugsėjo 10 d. meras.

Lietuvos liberalų sąjungos Kazlų Rūdos skyriaus pirmininkas, nuo 2003 m. Liberalų ir centro sąjungos Kazlų Rūdos skyriaus narys.

2000–2003 m., 2003–2007 m. ir nuo 2007 m. Kazlų Rūdos savivaldybės tarybos narys.

Sutuoktinė Vedutė, vaikai Dovilė, Mindaugas.

## Šaltiniai
Kinų kvartalas (Buenos Airės)

**Kinų kvartalas** () – neoficialus Argentinos sostinės Buenos Airių kvartalas. Apima dalį Belgrano kvartalo. Čia susitelkę daug imigrantų iš Kinijos ir Korėjos. Gausu kinų restoranų, rytietiškų produktų parduotuvių, kino teatrų kinų kalba. Yra budistų šventykla.
Jean-François Lyotard

**Jean-François Lyotard** (g. 1924 m. rugpjūčio 10 d. – m. 1998 m. balandžio 21 d.) – prancūzų filosofas ir literatūros teoretikas. Žinomas savo 8-ojo dešimtmečio pabaigos straipsniais postmodernizmo tematika.
Fideizmas

**Fideizmas** yra religinės teologijos samprata, reiškianti, jog protas yra nesusijęs su religinio pobūdžio tikėjimu. Kai kurios fideizmo versijos teigia, jog protas yra tikėjimo antitezė; kitos sako, jog tikėjimas yra pirminis reiškinys, dėl to jo neįmanoma pagrįsti spekuliatyviu būdu.

Sąvoka taip pat kartais apibūdina protestantų tikėjimo teiginį, jog krikščionys yra išvaduojami vien tikėjimo dėka (žr. *[[solā fide]]*). Pastarasis tikėjimas taip pat vadinamas *solifideizmu*.
Jacques Derrida

**Žakas Derida** (*Jacques Derrida*; g. 1930 m. liepos 15 d., Prancūzijos Alžyras – m. 2004 m. spalio 8 d., Paryžius) – Alžyre gimęs prancūzų filosofas, dekonstruktyvizmo koncepcijos autorius. Jo plačios apimties darbai padarė didelę įtaką kontinentinei filosofijai, prancūzų filosofijai ir literatūros teorijai.

Svarbiausias Jacques Derrida veikalas – „Apie gramatologiją“ („Of Grammatology“).

## Nuorodos
* Šiaurės Atėnai
Panoramio

**Panoramio** – nuotraukų dalijimosi svetainė, leidusi nuotraukas rasti pagal geografines koordinates. Kai kurios nuotraukos buvo įkeliamos ir į Google Earth, o jų papildymas vyko kas mėnesį.

## Istorija

Panoramio 2005 m. vasarą įkūrė ispanai Joaquín Cuenca Abela ir Eduardo Manchón Aguilar. Oficialiai ji pradėjo veikti 2005 m. spalio 3 d., o 2007 m. kovą čia jau buvo virš 1 mln. nuotraukų.

2007 m. svetainę įsigijo „Google“.

2014 m. lapkričio 16 d. Google pranešė, kad visus duomenis migruos į Google Maps View.

2016 metais uždaryta.

## Nuorodos

* Panoramio svetainė
* Google Earth
HNK Hajduk Split

**Splito „Hajduk“** – Kroatijos futbolo klubas iš Splito.

## Istorija
Klubo ištakos siekia 1911 m. Kroatijai paskelbus nepriklausomybę, dalyvavo šios šalies čempionatuose. Tapo čempionais 1992, 1994, 1995 m.

Nuo 2021 m. iki 2024 m. balandžio mėn. klubo direktoriumi dirbo Mindaugas Nikoličius.

## Spalvinė gama

## Apranga
; Sportinės aprangos pokyčiai.
* Namuose rungtyniauja balta mėlyna apranga. 

## Pasiekimai

## Sezonai

|}

## Sudėtis
Atnaujinta: *[[2022]] m. [[liepos 10]] d.*

## Treneriai
* Jens Gustafsson (nuo 2021 m. gegužės mėn.)
* Valdas Dambrauskas (nuo 2021 m. lapkričio mėn. iki 2022 m. rugsėjo 12 d.); 

## Išnašos

## Nuorodos

* Oficiali klubo svetainė
* SOCCERWAY
* Transfermarkt
* Globalsportsarchive
* YouTube platforma
Tauro apygardos partizanų ir tremties muziejus

**Tauro apygardos partizanų ir tremties muziejus** – 1993 m. Marijampolėje įkurtas Lietuvos partizanų kovoms Sūduvoje ir šio krašto žmonių tremtims atminti skirtas muziejus. Tauro apygardos partizanų ir tremties muziejus yra Marijampolės kraštotyros muziejaus filialas. Muziejaus archyve kaupiamos, o salėse eksponuojamos tremtinių ir partizanų kovų laikotarpio relikvijos, ginklai, archyviniai dokumentai, nuotraukos, žmonių atsiminimai.

## Ekspozicija

* Pirmojoje salėje pateikta Tauro partizanų apygardos įkūrimo istorija, bei didelis Tauro apygardos žemėlapis, taip pat vieno apygardos įkūrėjų kunigo Antano Yliaus ir jo bendražygių nuotraukos, autentiški baldai, Tauro apygardos protokolų kopijos, tremtyje išsaugota prieškario laikų trispalvė, Tauro apygardos vadų portretai ir rinktinių vadų bei apygardos štabo narių portretai. Yra atskiras stendas, skirtas legendiniam partizanui Juozui Lukšai-Daumantui.

* Antroji salė vaizduoja Tauro apygardos partizanų rinktinių: Geležinio Vilko, Vytauto, Žalgirio veiklą. Stenduose – Geležinio Vilko rinktinės atkurta vėliava, rusiški ir vokiški partizanų ginklai, partizanų uniformos, daiktai, surasti atkasant partizanų palaikus.

* Trečioji salė skirta partizanams, kuriems suteiktas laisvės kovotojo karžygio garbės vardas bei keli stendai su nuotraukomis.

* Ketvirtoji salė skirta trėmimų vykdytojams ir aukoms, pateikiamas GULAG sistemos žemėlapis.

## Vadovai

* 1992–2000 m. – vedėja politinė kalinė Aldona Vilutienė
* 2000–2007 m. – vedėjas Justinas Sajauskas

## Nuorodos

* Marijampolės Tauro apygardos partizanų ir tremties muziejus
Trakšeliškiai (Mažonai)

**Trakšeliškiai** – kaimas Tauragės rajono savivaldybėje, 5 km į šiaurės rytus nuo Tauragės. 

## Gyventojai

## Šaltiniai
Siaurkampis

**Siaurkampis** – kaimas Tauragės rajono savivaldybėje, į pietus nuo Matiškių, prie Matiškių piliakalnio.

## Gyventojai

## Šaltiniai
Šunija

**Šunija** – upė Tauragės ir Šilalės rajonuose, kairysis Jūros intakas. Ilgis 35,1 km.

Ištakos 4 km į rytus Upynos miestelio, šalia Girdiškės kaimo, Šilalės rajone. Prie Lomių yra 3 metrų aukščio užtvanka, aukščiau jos susidaręs 13,3 ha tvenkinys. Prie Mažonų į ją įteka didelis Užupio upelis. Upė kanalizuota. Žiotys – Jūros upė, į kurią įteka Jūrai iki savo žiočių likus 53 km, prie Rekstukų ir Norkaičių kaimų.

Žymesni tiltai: Mažonų tiltas.

Intakai (visi dešinieji): Upynalė, Tulė, Ringė, Malūndaubė (seniau ji buvo vadinama Karapolio vardu), Duobeižis, Kaipė I, Kaipė II, Irtuona, Užupis (Baublys). Vidutinis nuolydis 336&nbsp;cm/km.

Upėvardis kildinamas nuo gyvūno pavadinimo *šuo (šuns, šunies)*.


Šunija (Lithuania).png
Šunija-Jūra.JPG|Šunijos žiotys
Šunija, upė.JPG|Šunija Lomiuose


## Šaltiniai
Stasys Vainoras (1966)

**Stasys Vainoras** (g. 1966 m. gruodžio 20 d. Skuode) – pedagogas, Lietuvos ir Skuodo rajono politinis bei visuomenės veikėjas.

## Biografija
1985 m. baigė Skuodo Bartuvos vidurinę mokyklą. 1992 m. baigė Vilniaus pedagoginį universitetą, matematikos-informatikos mokytojas. 2009 m. baigė Kauno technologijos universitetą, viešojo administravimo magistras.

1992 m. Skuodo Bartuvos vidurinės mokyklos, Skuodo Pranciškaus Žadeikio gimnazijos mokytojas, 1999 m. AB „Lietuvos žemės ūkio bankas“ Skuodo skyriaus Bendrųjų reikalų ir psaugos skyriaus programuotojas, 2003 m. Skuodo kaimo verslų, amatų ir paslaugų mokyklos praktikos vadovas. 2007-2011 m. ir nuo 2011 m. Skuodo rajono savivaldybės meras.

Nuo 1996 m. Lietuvos centro sąjungos narys, nuo 2003 m. Liberalų ir centro sąjungos, Skuodo rajono skyriaus narys, 2006 m. Lietuvos Respublikos liberalų sąjūdžio narys, LRLS Skuodo skyriaus pirmininkas.

2007–2011 m. ir nuo 2011 m. Skuodo rajono savivaldybės tarybos narys.

Skuodo kultūros centro folkloro ansamblio „Vereta“ dalyvis, Skuodo kultūros centro Skuodo žemaičių teatro aktorius. Sutuoktinė Laima, vaikai Paulius, Milda.

## Šaltiniai
Jonas Stanevičius

**Jonas Stanevičius** (g. 1977 m. spalio 2 d. Vilniuje) – Lietuvos ir Skuodo rajono savivaldos politikas, Seimo narys, TV laidų vedėjas.

## Biografija
1995–2003 m. dienraščio „Klaipėda“ korespondentas, dienraščio teminių dalių redaktorius. 2000–2007 m. televizijos laidų „Farai“, „Komanda“, „Gelbėtojų komanda“ žurnalistas. 2001–2008 m. UAB „J&G produkcija“ redaktorius. 2002–2008 m. laidos „TV pagalba“ vedėjas.

2007–2008 m. lapkričio mėn. Skuodo rajono savivaldybės mero pavaduotojas (dirbo visuomeniniais pagrindais), Etikos ir procedūrų komisijos pirmininkas, Nepriklausomos frakcijos Skuodo rajono taryboje pirmininkas. Nuo 2008 m. Seimo narys.

## Šaltiniai

## Nuorodos
* Linksmintojai – į politikos vandenis, 2008-11-08
Viešvilė (upė)

**Viešvilė** – upė Lietuvoje, Tauragės ir Jurbarko rajonuose; Nemuno dešinysis intakas. Ilgis 21 km, baseino plotas 104 km². Ištakos – 12 km į pietryčius nuo Tauragės, išteka iš Buveinių ežero, teka į pietus miškais, per Artosios ornitologinį draustinį. Žemupyje pasuka į pietvakarius, įteka į Nemuną (95 km nuo jo žiočių) už Viešvilės miestelio.

Intakai: Ežerėlis, Ištoka, Kasikas (dešinieji).

Upės vagos nuolydis – 138 cm/km. Siekiant išsaugoti upėtakius, upės baseine įkurtas ichtiologinis draustinis. Nuo 1991 m. visa upės vaga ir apylinkės (išskyrus žemupį) – Viešvilės rezervato teritorija. Žemupyje įrengti Viešvilės I, Viešvilės II ir Gulbinų tvenkiniai, greta įsikūręs Viešvilės miestelis.

## Istorija

Viešvilė (*Wayswille*) minima 1386 m. kryžiuočių kelių aprašymuose.

Upėvardis kildinamas iš šaknies **vieš-*, kuri galėjusi reikšti „tekėti, bėgti“ (plg.  „tvenkinys“,  „liejasi, bėga“,  „vanduo“,  „klampus skystis, sultys“, sen.  „pelkė“).

## Šaltiniai
Leoniškė

**Leoniškė** – kaimas Tauragės rajono savivaldybėje, Tauragės miške, 5 km į rytus nuo Mažonų, 7 km į šiaurę nuo Tauragės. Į šiaurės rytus nuo Leoniškės yra senas durpynas, pirmosios nepriklausomos Lietuvos metais į šį durpyną buvo nuvesta siaurojo geležinkelio atšaka, ja buvo gabenamos durpės į Tauragės ir Šiaulių puses. Dabar durpynas nebenaudojamas, pelkė natūralėja, bet matyti durpyno reljefas. Tai viena iš trijų pelkių ir antras durpynas esantys Mažonų seniūnijoje. Kaimas yra labai kanalizuotoje miško dalyje.

## Gyventojai

## Šaltiniai
Levutė Staniuvienė

**Levutė Staniuvienė** (g. 1958 m. rugsėjo 20 d. Večiuose, Skuodo raj.) – Lietuvos ir Skuodo rajono politinė bei visuomenės veikėja.

## Biografija

1974 m. baigė Lenkimų vidurinės mokyklos 8 klases, 1978 m. baigė Klaipėdos Antano Venclovos pedagoginės mokyklos Ikimokyklinio auklėjimo skyrių. 1986 m. baigė Šiaulių pedagoginio instituto Klaipėdos pedagoginį fakultetą, pedagogikos – psichologijos dėstytoja, ikimokyklinio auklėjimo metodininkė. 2006 m. Kauno technologijos universitete baigė viešąjį administravimą

1979 m. lopšelio – darželio „Saulutė“ auklėtoja, 1986 m. Skuodo 2-os vidurinės mokyklos pradinių klasių mokytoja, po darželio „Žilvitis“ reorganizacijos – Skuodo pradinės mokyklos mokytoja, LR Seimo nario Jurgio Razmos padėjėja. Nuo 2011 m. Skuodo rajono savivaldybės mero pavaduotoja.

Nuo 1994 m. Krikščionių demokratų partijos narė, Moterų katalikių draugijos pirmininkė, 2006 m. Tėvynės sąjungos Skuodo rajono skyriaus narė.

2003–2007 m., 2007–2011 m. ir nuo 2011 m. Skuodo rajono savivaldybės tarybos narė.

Laimėjo 2016 m. Lietuvos Respublikos Seimo rinkimuose.

Skuodo Žemaičių teatro aktorė. Sutuoktinis Remigijus, vaikai Modesta, Roberta, Vytautė..

## Šaltiniai
Lėkiškė

**Lėkiškė** – kaimas Tauragės rajono savivaldybėje, 1 km į pietus nuo Mažonų, dešiniajame Šunijos krante. Stovi 46 metrų aukščio priešgaisrinis bokštas, skirtas pastebėti miškų gaisrus.

## Gyventojai

## Šaltiniai
Selmoniškiai

**Selmoniškiai** – kaimas Tauragės rajono savivaldybėje, 0,5 km į šiaurę nuo Mažonų. Buvusioje Biknerių sodyboje auga 4 m apimties drevėta liepa, dažnai nukenčianti nuo žaibų, vien 2010 metais į ją žaibas trenkė daugiau nei 5 kartus.

## Gyventojai

## Šaltiniai
Debliai (Tauragė)

**Debliai** – kaimas Tauragės rajono savivaldybės pakraštyje, 2 km į šiaurės vakarus nuo Vaitimėnų. Už rajonų ribos, Šilalės rajone yra kitas kaimas tokiu pat pavadinimu – Debliai.

## Gyventojai

## Šaltiniai
Devynakiai

**Devynakiai** – kaimas Tauragės rajono savivaldybėje, 7 km į vakarus nuo Batakių, prie pat Mišeikių kaimo. Kaimas yra prie Šunijos upelio, žemiau Lomių užtvankos.

## Gyventojai

## Šaltiniai

* Devynakiai – Karšuvos žemės kaimas: Tauragės kraštas (sud. Albinas Batavičius). – Vilnius-Tauragė: A. Batavičius, 2005. – 431 p.: iliustr. – ISBN 9986-485-54-1
Fanatizmas

**Fanatizmas** – aklas, karštas atsidavimas savo tikėjimui, įsitikinimams, pažiūroms, kitokių nekentimas, aklatikystė.

Anot filosofo Džoržo Santajanos (*Santayana*), „fanatizmas susideda iš stiprėjančių pastangų, kai pamirštamas pats tikslas“. Vinstono Čerčilio teigimu, „fanatikas yra tas, kuris nesugeba pakeisti mąstysenos ir tikslo“.

Pagrindinis skirtumas tarp fanatiko ir gerbėjo („fano“) yra tas, kad nors abu yra atsidavę savo objektui, fanatiko elgesys peržengia socialines normas, nors fanatiko garbinamas objektas niekuo to neskatina.

## Plačiausiai paplitę fanatizmo tipai
* Religinis fanatizmas – laikomas ekstremaliausia fanatizmo forma;
* Politinis fanatizmas – garbinama politinė santvarka ar politinis objektas;
* Vartojimo fanatizmas – pomėgis tampa manija;
* Malonumų (pojūčių) fanatizmas – neatsižvelgiant į pasekmes, siekiama patirti kuo didesnį malonumą (pvz., adrenalino fanatikai).

## Šaltiniai
Kelmynė (Tauragė)

**Kelmynė** – kaimas Tauragės rajono savivaldybėje, 2 km į pietvakarius nuo Mažonų, dešiniajame Šunijos krante, prie jos žiočių. 

## Gyventojai

## Šaltiniai
Gudlaukis (Tauragė)

:: *Apie kaimą Šakių rajone žr. [[Gudlaukis]]*.

**Gudlaukis** – kaimas Tauragės rajono savivaldybėje, 2 km į pietus nuo Pagramančio, dešiniajame Jūros krante. Per upę į Ringius veda Ringių–Gudlaukio tiltas, kiek žemiau upe, kitoje upės pusėje yra poilsiavietė „13 kilometras“. Saugomas Gudlaukio ąžuolas.

## Etimologija

Gudlaukio pavadinimas kilęs nuo etnonimo *gudas*, reiškiančio baltarusį arba naujakurį kalbantį kitokia kalba, tarme. Lietuvoje dažnos pavardės su šaknimi *Gud-*, dėl šios priežasties nemažai gyvenamųjų vietovių pavadinimų prasideda tokia pat šaknimi, tokių priskaičiuojama bemaž 120.

## Istorija

Gudlaukis garsus savo 6,4 m apimties ąžuolu, kurio amžius siekia 600 metų. Gudlaukis pirmą kartą paminėtas 1561 m. sudarytame Jurbarko valsčiaus inventoriuje. Tuomet kaime gyveno trys žmonės – Vaitkaičiai: Petras, Bartkus ir Motiejus, ir turėjo po valaką žemės. Vėliau nuo XIX a. vidurio kaimas priklausė Ringių dvarui, kurį valdė Volmeriai. Kaime yra senos kapinaitės, kuriose kapų jau seniai nebežymi net žemės kauburai, paskutinis žmogus jose palaidotas 1942 m., tuomet kapinaitės paskutinį kartą ir sutvarkytos.

## Gyventojai

## Galerija

GudlaukioĄžuolas.JPG|Gudlaukio ąžuolas
GudlaukioĄžuolas2.JPG
Gudlaukis, ežerėlis.JPG|Gudlaukio karjero ežeras


## Šaltiniai
Jatkantaliai

**Jatkantaliai** – kaimas Tauragės rajono savivaldybėje, 1 km į šiaurės rytus nuo Mažonų, dešiniajame Irtuonos krante. Kaimo pietryčiuose plyti dvi nedidelės girelės: Žydgirė ir Amerikaitinė, kaimo šiaurėje – riboje su Selmoniškiais – Kardelynė, dar toliau – Palaužio miškas. Kaimą sudaro keletas sodybų, išsidėsčiusių šalia kelio Mažonai-Šilalė, vienas gyventojas augina stručius. 1971 m. kaimo pašonėje pastatytos gyvulių fermos, vėliau – lentpjūvė.

Kaimo apylinkėse yra nedidelis 18,4 m ilgio, 6 m aukščio rajoninio kelio  gelžbetoninis tiltas per Irtuoną.

## Gyventojai

## Šaltiniai
Kasbarynai

**Kasbarynai** – kaimas Tauragės rajono savivaldybėje, 1 km į šiaurės vakarus nuo Lomių. Pro kaimą teka Kaipės upelis.

## Gyventojai

### Žymūs žmonės
* Kaime gimė visuomeniškas ir žymus Tauragėje fizikos mokytojas Albinas Jukna (1940–2010).

## Šaltiniai
Mišeikiai (Tauragė)

**Mišeikiai** – kaimas Tauragės rajono savivaldybėje, Batakių miške, 10 km į šiaurės rytus nuo Tauragės, abipus Agluonos upelio.

## Gyventojai

## Šaltiniai
Pagirupis

**Pagirupis** – kaimas Tauragės rajono savivaldybėje, 7 km į šiaurės rytus nuo Mažonų, prie kelio . Šalia prateka Malūndaubės upelis. Veikia žemės ūkio bendrovė.

## Gyventojai

## Šaltiniai
Ringaliai

**Ringaliai** – kaimas Tauragės rajono savivaldybėje, 4 km į šiaurę nuo Šakviečio. Iki kaimo yra tik vienas autobuso maršrutas, kuris ties čia ir baigiasi. Už 3 kilometrų yra Vaitimėnai.

## Gyventojai

## Šaltiniai
Ridikiškė

**Ridikiškė** – kaimas Tauragės rajono savivaldybėje, 4 km į šiaurės rytus nuo Mažonų. Kaimas įsikūręs kairiajame Šunijos krante, prie Šunijos ir Kaipės santakos, šiauriau yra Šunijos ir Malūndaubės santaka, o už kelių kilometrų į pietus į Šuniją įteka Irtuona. Kaime yra Šerpetauskų kaimo turizmo sodyba.

## Gyventojai

## Šaltiniai
Irtuona

**Irtuona** – upelis Tauragės ir Šilalės rajonuose, daugiausia – Mažonų seniūnijoje, dešinysis Šunijos intakas, įteka į ją 7,5 km nuo jos žiočių. Ištakos Ringių miške, Pūtvės kaimo apylinkėse. Teka pietų kryptimi. Upelis kanalizuotas. Ilgis – 22 kilometrai. Vidutinis nuolydis 323&nbsp;cm/km. Užterštumas labai mažas.

Intakai: Būdupis (dešinysis), Irtuonėlė ir Girupis – kairieji.

Upėvardis kildinamas nuo žodžio *irtis* (prapultis, bedugnė, sūkurys").

## Šaltiniai
Reksčiai (Tauragė)

**Reksčiai** – kaimas Tauragės rajono savivaldybėje, 4 km į vakarus nuo Mažonų, kairiajame Jūros upės krante. Kaimo pašonėje teka kanalizuotas upelis, kairysis Jūros intakas, Rekstys nuo kurio vardo kilo ir kaimo pavadinimas. Šalia kaimo yra bendras su Rekstukais paminklas čia žuvusiems partizanams ir tremtiniams. Kaime yra senos kapinės, vadinamos Rekstukų kapinėmis. Čia palaidotas garsus krašto knygnešys – Antanas Pakutinskas. Kaime stūkso 2008 m. atrastas smarkiai apardytas piliakalnis. Piliakalnį vietiniai vadino *Kaukurine*, taip pat *Maskolkapiu*.

## Gyventojai

## Šaltiniai
Valtis

**Valtis** – mažas laivas. Būna irklinės, motorinės, kartais ir burinės valtys.

Gaminama iš medžio, metalo (pvz., duraliuminio), plastiko. Gaminamos ir pripučiamos. Jūrinės valtis skirstomos į verslines, gelbėjimo (*[[Velbotas]]*). Vidaus vandenų būna verslinės, transportinės, gelbėjimo, sportinės (pvz., *[[Akademinė valtis]]*).

Lentinės valtys paprastai daromos iš 4–5 m ilgio lentų, prikalamų prie karkaso. Tarpai užkamšomi pakulomis. Lietuvoje atsirado apie 1900 m. pakeisdama luotą.

Paprastai iriama dviem vienmenčiais irklais, įtaisytais valties bortuose.

Naudojamos žvejybai, transportavimui, laisvalaikiui.
Baidokas

**Baidokas** () – XVI–XX a. krovininis upių laivas, plaukiojęs Dnepro baseino upėse, Nemune.

Buvo 30–50 m ilgio, iki 8 m pločio ir apie 1 m grimzlės, 15–70 t vandentalpos, plokščiu dugnu. Varomas burėmis ar nešamas srovės. Turėjo vieną ilgą vairuojamąjį irklą korpuso gale.

Zaporožės kazokai naudojo kaip karo laivą.

Nemunu plaukiojo vokiški 120–500 t vandentalpos, su kajute, prieš srovę varomi variklio.

## Šaltiniai
Drum and bass

**Drum and bass** (sutrumpintai *d&b*, *DnB*, *dnb*, *drum n bass*, *drum & bass*) – šokių elektroninės muzikos stilius, kilęs iš jungle. Pasirodė XX a. 10-ojo dešimtmečio pradžioje.

Šis žanras išsiskiria laužytų būgnų mušimu, sunkiomis ir sudėtingomis boso linijomis ir greitu tempu (apie 160–180 dūžių per minutę).

Drum and bass stilius turi daug įvairių pogrupių.  Darkstep ,  Neurofunk , Liquid funk , Jump Up,  Techstep, Downtempo ir nauji žanrai sub-žanrai besiformuoja laikui bėgant.

## Populiariausi pasaulio atlikėjai
* Black Sun Empire
* Sub Focus
* Subsonic
* Benny Page
* Belladonnakillz
* Brainshocker
* Evol Intent
* Spor
* Concord Dawn
* Dieselboy
* DJ Hidden
* Logistics
* Counterstrike (koncertavo: Blitzkrieg III)
* Aphrodite
* Future Prophecies
* Goldie (koncertavo: Halloween Party 2007 @ Gravity)
* High Contrast
* Limewax
* Pendulum
* Technical Itch
* Ronni Size
* Donny
* Adam F
* Netsky
* Mt Eden DnB
* Omni Trio
* D Bridge
* Noisia
* Dilinja
* TZA
* Current Value
* Neonlight
* C4C
* State of Mind
* Landscapers
* BTK
* Neutral Point
* Future Signal
* Cern
* Bulletproof
* Alix Perez
* Camo & Krooked
* Rido
* TwoThirds
* Receptor
* Engage
* Phace
* Nickbee
* Falinox
* John B
* Fred V
* Grafix
* Ed Rush 
* Optical

## Nuorodos
* www.drumandbass.lt
* http://www.breakbeat.co.uk
* http://www.dogsonacid.com
* http://www.breaksblog.biz
* www.dnb-sets.de
* www.dnbradio.com
Aloyzas Paulikas

**Aloyzas Paulikas** (1950 m. lapkričio 29 d. Šaukliuose, Skuodo raj. – 2009 m. birželio 13 d.) – Lietuvos ir Skuodo rajono politinis bei visuomenės veikėjas.

## Biografija
Mokėsi Mosėdžio vidurinėje mokykloje. 1972 m. baigė Lietuvos veterinarijos akademiją, įgijo zootechniko specialybę.

1976–1986 m. Skuodo rajono žemės ūkio valdybos gamybos skyriaus vyr. zootechnikas. 1990–1992 m. Skuodo rajono žemės ūkio skyriaus vedėjo pavaduotojas, vėliau skyriaus vedėjas. 1995–2007 m. Skuodo rajono savivaldybės administratorius, administracijos direktorius. 2007 m. Skuodo rajono savivaldybės tarybos narys, administracijos direktoriaus pavaduotojas. Po sūnaus sukeltos avarijos, taip pat žiniasklaidoje prisiminus anksčiau jo paties sukeltas avarijas iš administracijos direktoriaus pavaduotojo pareigų atsistatydino.

Lietuvos valstiečių partijos, Valstiečių ir Naujosios demokratijos partijų sąjungos, Lietuvos valstiečių liaudininkų sąjungos Skuodo rajono skyriaus narys.

Sutuoktinė Aldona, vaikai Saulius, Giedrius.

## Šaltiniai
Gliese 436

**Gliese 436 (GI 436**) - 11 ryškio raudonoji nykštukė Liūto žvaigždyne, už maždaug 30 šviesmečių nuo Žemės. Turi bent vieną planetą, atrastą 2004 m., pavadintą Gliese 436 b, kuri pagal apskaičiavimus, nėra vienintelis dangaus kūnas, turintis orbitą aplink šią žvaigždę. Ši planeta apsisuka per 2,6 Žemės paras bei yra 4,327 kartus didesnė ir 22,2 kartus masyvesnė už Žemę.

2008 m. balandžio 9 d., buvo atrasta dar viena egzoplaneta, skriejanti aplink Gliese 436, pavadinta Gliese 436 c. Atradus Gliese 436 c, ją pradėta laikyti mažiausia planeta, skriejančią už Saulės sistemos ribų. Kadangi, egzoplaneta maždaug 5 kartus masyvesnė ir apie 50 % didesnė už Žemę. Aplink gimtąją žvaigždę apskrieja per 5,2 Žemės paras, o apie savo ašį per 4,2 Žemės paras. Kadangi šie periodai panašūs, tai viena diena planetoje trunka 22 Žemės paras.

Pagal žvaigždinius modelius šios žvaigždės spindulys sudaro 42 proc. viso Saulės spindulio, o masė 41 proc. visos Saulės masės. Gliese 436 paviršiuje temperatūra siekia apie 3318 K. Tai „ senojo disko užpildymo “ žvaigždė, su greičiu galaktikos koordinačių sistemoje, U=+44, V =-20 ir W =+20 km/s.
   
Raudonoji nykštukė ir aplink ją skriejančios planetos susidarė iš šalto dulkių ir dujų disko prieš 6,5 - 9,9 mlrd. metų.
Želvys

**Želvys** − lietuviška vyriškos giminės pavardė.

Šios pavardės moteriškosios giminės formos yra: Želvienė (ištekėjusi moteris) ir Želvytė (mergautinė pavardė).

Pavardę turi šie garsesni asmenys:

* Algis Želvys (g. 1963) – lietuvių kalbos mokytojas – ekspertas, teatro mokytojas, buvęs Lietuvos dramos mokytojų asociacijos prezidentas;
* Benjaminas Želvys - baritonas, Kauno valstybinio muzikinio teatro direktorius;
*Dainius Želvys – politikas;
*Leonardas Želvys – politikas;
*Rimas Želvys – politikas.